תמא 38 בגבעתיים - כמה 38 תמא 38
ראשי בלוג תמא 38 בגבעתיים
25 בדצמבר 2018 19:37 אין תגובות kamacoil_admin
יחסית לעיר במיקום כל כך מרכזי, היקף תמא 38 בגבעתיים הוא נמוך יחסית עם כ-40 היתרים שניתנו עד היום, מתוכם 16 פרויקטים כבר אוכלסו מחדש. יחד עם זאת, 110 פרויקטים חדשים ממתינים כעת להיתר, והופכים את העיר לאחת מהמובילות בישראל בתחום זה.
שוק הנדל"ן תמא 38 בגבעתיים כמה 38בגבעתיים
גבעתיים הוכרזה כעיר בשנת 1959, והיא שוכנת בצמידות לבירת הנדל"ן של ישראל, תל אביב. בעשור האחרון נהנתה העיר מעלייה יוצאת דופן במחירי הדיור, כשממוצע המחירים בעיר גבוה יותר מהממוצע במחוז תל אביב כולו. במהלך העשור וחצי האחרונים, כמעט שילשו את עצמם מחירי הדירות בגבעתיים, וכיום עומד מדד המחירים למטר מרובע בעיר על 31,304 ₪, בעוד מדד התשואה לשכירות עומד על 2.52%.
הצמיחה הדרמטית בשוק הנדל"ן המקומי, מהווה מוקד למשיכה של יזמים וקבלני תמא 38 בגבעתיים, המוצאים פוטנציאל רב בביצוע פרויקטים בהם יזכו בזכויות בנייה של יחידות דיור נוספות מבלי לשלם על הקרקע. בהתאם לכך, נחשבת גבעתיים לעיר אטרקטיבית מאוד לבצע בה פרויקט תמא 38, ולא רק עבור יזמים זריזים, אלא גם ובעיקר עבור הדיירים.
מי זכאי להשתתף בתכנית תמא 38 בגבעתיים?
הזכאות להשתתפות בתמא 38 בגבעתיים, נקבעת על פי סט קבוע של קריטריונים אשר נקבעו במסגרת אישור התכנית הממשלתית בשנת 2005. המדובר בארבעה קריטריונים שאת רובם תוכלו לבחון בעצמכם. הדבר הראשון שאתם צריכים לוודא הוא שהבניין בו אתם מתגוררים קיבל את היתר הבנייה שלו לפני ה-1 בינואר 1980, ואת זה תוכלו לבדוק במשרדי הטאבו או בעיריית גבעתיים. שנית, על הבניין להיות בשטח כולל של 400 מ"ר לפחות ולהיות בן שתי קומות לפחות, וגם את זה אתם יכולים לבדוק באופן עצמאי לחלוטין. שלישית, עליכם לוודא שהבניין אינו מיועד להריסה, ואם אינכם בטוחים בכך תוכלו לבדוק זאת בעיריית גבעתיים. לבסוף, תוכלו להשתתף בתכנית תמא 38 בגבעתיים אך ורק אם הבניין אינו עומד בתקן ישראלי 413 לעמידות בפני רעידות אדמה. את זה כבר יהיה עליכם לבדוק בליווי איש מקצוע, שיבחן את יסודות המבנה ואת קירותיו ויקבע האם אתם עומדים בקריטריון אם לאו.
בבדיקה זאת, ייתכן וגם יתברר שלא רק שאתם עומדים בקריטריון, אלא שכלל לא ניתן לחזק את המבנה במצבו הקיים, ועל מנת להביא אותו למצב של עמידה בתקן 413, יהיה להרוס אותו לחלוטין ולבנות אותו מחדש. תהליך זה מתאפשר כיום באמצעות התיקון השני לתכנית תמא 38 (או תמא 38-2), במסגרתו תהיו זכאים למסלול של הריסה ובנייה מחדש של המבנה, מה שיעניק לכם בפועל דירה חדשה לגמרי.
איך מתחילים פרויקט תמא 38 בגבעתיים?
אם אתם עומדים בקריטריונים הבסיסיים של התכנית, סביר להניח שכבר קיבלתם מספר פניות מיזמים זריזים שמעוניינים לבצע עבורכם את הפרויקט. מאחר ואינכם בקיאים בעולם הבנייה, ולא ממש מבינים את כל הקונספט של תמא 38, ייתכן שתתפתו להצטרף לאחד מאותם יזמים גם אם מדובר ביזם קטן וקיקיוני שעם קצת יותר ידע והיכרות, לא הייתם מעיזים לבחור בו. בהתאם לכך, על אף הפיתוי, מומלץ לעצור, להתקדם לאט ולבחון את הדברים בצורה שקולה ומחושבת.
ככלל, כבר מהשלב הראשון אתם רוצים לשכור חברה מקצועית שתלווה אתכם לאורך כל הפרויקט. חברה זו תספק לכם ליווי מא' עד ת', תטפל בכל נושא ההיתרים, תגשר בין הדיירים, תתאם בין בעלי המקצוע והקבלנים, תפקח על תהליך הבנייה ותוודא שהוא מבוצע על פי הסטנדרטים הנדרשים, על פי לוחות הזמנים שנקבעו ועל פי תכנית הבנייה שגובשה. בצורה זו, לא רק שתוכלו ליהנות מראש שקט בידיעה ברורה שהכל מתנהל כנדרש, אלא גם תוכלו להבטיח שהתהליך בטוח לחלוטין, ושתגיעו אל קו הסיום כמנצחים.
האם ישנו בכלל סיכוי לכישלון הפרויקט?
למרבה הצער, התשובה על שאלה זו היא כן. אם לא בחרתם ביזם הנכון, או שאתם פועלים ללא ליווי מקצועי, ישנם מקומות רבים בהם תוכלו ליפול לאורך הפרויקט. רק כדוגמא, היזם יכול לעזוב באמצע את הפרויקט ולהיעלם, וקרו כבר דברים בעולם גם בתחום הספציפי של תמא 38. היזם עלול לתת לכם התחייבויות שסותרות התחייבויות אחרות שהוא נותן לדיירים החדשים שאמורים לקנות את הדירות החדשות שהוא יבנה בראש המבנה. זה במקרה הקיצון, אבל גם במקרים סבירים לחלוטין יכול היזם להניע אתכם לוותר על כל מיני זכויות שמגיעות לכם ואינכם מודעים לכך. ליווי מקצועי יבטיח שאתם מקבלים את כל מה שמגיע לכם, שאתם חותמים על הסכם שסוגר את כל הקצוות מבחינתכם ומגן על האינטרסים שלכם בכל סיטואציה אפשרית, גם אם אתם לא מסוגלים לצפות אותה כרגע.
גבעתיים היא עיר בעלת פוטנציאל נדל"ני יוצא דופן, ומהווה גם עיר מושלמת לביצוע פרויקטים של תמא 38 בגבעתיים. אם עד כה לא בחנתם את הנושא, אך אתם מתחילים להבין שאולי אתם זכאים לתכנית, זה הזמן לפעול ולבחון את הדברים עד תום.